***Patikslintas variantas***

PATVIRTINTA

Skuodo rajono savivaldybės tarybos

2024 m. rugsėjo 16 d. sprendimu Nr. T10-184

**GLOBOS CENTRO VEIKLOS FINANSAVIMO SKUODO RAJONO SAVIVALDYBĖJE**

**TVARKOS APRAŠAS**

**I SKYRIUS**

**BENDROSIOS NUOSTATOS**

1. Globos centro veiklos finansavimo Skuodo rajono savivaldybėje tvarkos aprašas (toliau – Aprašas) nustato budinčio globotojo, nuolatinio globotojo, globėjo (rūpintojo) skyrimo, finansavimo, pagalbos pinigų skyrimo Skuodo rajono savivaldybėje tvarką.
2. Skuodo rajono savivaldybėje gyvenantiems asmenims Globos centro paslaugas teikia ir vaiko budinčio ar nuolatinio globotojo vykdomos priežiūros organizavimą ir kokybės priežiūrą vykdo Skuodo socialinių paslaugų šeimai centras (toliau – Globos centras), vadovaudamasis Globos centro veiklos aprašu, patvirtintu Lietuvos Respublikos socialinės apsaugos ir darbo ministro 2018 m. sausio 19 d. įsakymu Nr. A1-28 „Dėl Globos centro veiklos aprašo patvirtinimo“.
3. Skuodo rajono savivaldybė (toliau – Savivaldybė) siekdama sudaryti sąlygas vaikams, netekusiems tėvų globos augti saugioje ir jų raidai palankioje, šeimai artimoje aplinkoje, jei laikinai ar nuolat nėra galimybės jiems augti su tėvais ar būti įvaikintiems, per Globos centrą gali organizuoti:
   1. vaikų priežiūrą pas budinčius ar nuolatinius globotojus;
   2. nuolatinę globą (rūpybą) globėjų (rūpintojų), su kuriais sudaryta tarpusavio bendradarbiavimo ir paslaugų teikimo sutartis, šeimoje;
   3. globėjų (rūpintojų) paiešką.
4. Apraše vartojamos sąvokos suprantamos taip, kaip jos apibrėžtos Lietuvos Respublikos civiliniame kodekse (toliau – Civilinis kodeksas), Lietuvos Respublikos socialinių paslaugų įstatyme, Lietuvos Respublikos vaiko teisių apsaugos pagrindų įstatyme, Lietuvos Respublikos šeimynų įstatyme, Lietuvos Respublikos išmokų vaikams įstatyme.

**II SKYRIUS**

**BUDINČIO AR NUOLATINIO GLOBOTOJO, GLOBĖJO (RŪPINTOJO) SKYRIMO ORGANIZAVIMAS**

5. Budinčiais ir nuolatiniais globotojais, globėjais (rūpintojais), šeimynos dalyviais gali tapti asmenys, atitinkantys Civiliniame kodekse globėjui (rūpintojui) ir šeimynos dalyviui keliamus reikalavimus, Socialinių paslaugų įstatyme budinčiam ir nuolatiniam globotojui, Civiliniame kodekse vaikus globojančiai (rūpinančiai) šeimai ir Šeimynų įstatyme šeimynos steigėjui, dalyviui nustatytus reikalavimus. Asmenys, pageidaujantys globoti (rūpinti) be tėvų globos likusį vaiką, turi išklausyti mokymų pagal Globėjų ir įtėvių mokymo ir konsultavimo programą (toliau – GIMK) Pagrindinę dalį, o asmenys, siekiantys vykdyti budinčio ar nuolatinio globotojo veiklą, steigti šeimyną, – mokymų pagal GIMK programą Specializuotą dalį.

6. Budintis ir nuolatinis globotojas, globėjas (rūpintojas) prižiūri vaiką savo gyvenamojoje vietoje ir natūralioje šeimos aplinkoje, užtikrindamas jam emocinį bei fizinį saugumą, visavertį vaiko poreikius atitinkantį ugdymą, auklėjimą ir kasdienę priežiūrą, vykdo kitas teises ir pareigas, numatytas Socialinių paslaugų įstatyme.

7. Budintis ar nuolatinis globotojas prižiūri vaiką pagal Globos centro ir budinčio ar nuolatinio globotojo tarpusavio bendradarbiavimo ir paslaugų teikimosutartį.Veiklą budintis ir nuolatinis globotojas vykdo pagal individualios veiklos pažymą.

8. Budintis globotojas~~, globėjas (rūpintojas), su kuriuo sudaryta tarpusavio bendradarbiavimo ir paslaugų teikimo sutartis~~, vienu metu negali prižiūrėti, ~~globoti (rūpinti)~~ daugiau kaip 3 **likusių be tėvų globos** vaikų **ir (ar) socialinę riziką patiriančių vaikų (toliau šiame straipsnyje – prižiūrimas vaikas, vaikas).**Bendras vaikų (su kitais šeimoje augančiais vaikais) skaičius budinčio globotojo šeimoje – ne daugiau kaip 6. **Bendras vaikų skaičius gali būti didesnis,** **jeigu neišskiriami broliai ir seserys ir (ar) nepilnametis tėvas (motina) su vaiku (vaikais), jei vaikas (vaikai) gimė tėvo (motinos) priežiūros pas budintį globotoją metu.**

P~~rižiūrimų ar globojamų (rūpinamų) vaikų skaičius gali būti didesnis tik išimtiniais atvejais, kai broliai ir seserys neišskiriami ir tai raštu suderinta su Globos centru bei budinčiu globotoju ar globėju (rūpintoju).~~

9. Nuolatinis globotojas, vykdydamas veiklą:

9.1. gali prižiūrėti tik likusį be tėvų globos vaiką, kuriam įstatymų nustatyta tvarka yra arba turi būti nustatyta nuolatinė globa (rūpyba), su kuriuo nėra susietas giminystės ryšiais ir kuris atitinka bent vieną iš šių požymių:

9.1.1. turi nesėkmingos laikinosios priežiūros, globos (rūpybos) ir (ar) įvaikinimo patirtį (globėjo nušalinimas, atleidimas, tėvų valdžios ribojimas įtėviams);

9.1.2. turi sunkiai išgydomų ir (ar) nepagydomų raidos ir (ar) psichikos sutrikimų, negalių;

9.1.3. piktnaudžiauja psichotropinėmis medžiagomis arba turi priklausomybių;

9.1.4. turi funkcionavimo sunkumų (neadaptyvus elgesys, socialinis nusišalinimas, prisitaikymo mokykloje sunkumai ir mokyklos nelankymas, polinkis į savižudybę ir pan.);

9.1.5. vyresnis nei dešimties metų vaikas; nepilnamečiai tėvas ar motina drauge su vaiku bei, jei priežiūra reikalinga didesnei nei trijų vaikų brolių ir (ar) seserų grupei;

9.2. **nuolatinis globotojas** vienu metu negali prižiūrėti daugiau ~~nei~~ **kaip** vieno vaiko ar jų grupės, jeigu neišskiriami broliai ir seserys arba prižiūrimas vienas iš nepilnamečių tėvų su vaiku**(vaikais),**. **o jeigu nuolatinis globotojas vykdo ir budinčio globotojo veiklą, vienu metu jis negali prižiūrėti daugiau kaip 3 vaikų.** Bendras vaikų ~~(su kitais šeimoje augančiais vaikais)~~ skaičius **gali būti didesnis,** **jeigu neišskiriami broliai ir seserys ir (ar) nepilnametis tėvas (motina) su vaiku (vaikais), jei vaikas (vaikai) gimė tėvo (motinos) priežiūros pas nuolatinį globotoją metu.** ~~nuolatinio globotojo šeimoje – ne daugiau kaip 4. Bendras vaikų skaičius gali būti didesnis, kai neišskiriami broliai ir seserys.~~

10. Globėjas (rūpintojas) su Globos centru gali sudaryti tarpusavio bendradarbiavimo ir paslaugų teikimo sutartį, kurioje įsipareigoja globoti Globos centro rekomenduojamus, giminystės ryšiais nesusijusius vaikus. Tokiu atveju veiklą globėjas (rūpintojas) vykdo pagal individualios veiklos pažymą.

11. Globėjas (rūpintojas) vaiko globėju (rūpintoju) skiriamas Civilinio kodekso ir Lietuvos Respublikos civilinio proceso kodekso nustatyta tvarka. Globėjas (rūpintojas) globoja (rūpina) vaiką savo gyvenamojoje vietoje, natūralioje šeimos aplinkoje ir įgyvendina Civiliniame kodekse numatytas globėjo (rūpintojo) teises bei pareigas. Globėjas (rūpintojas) gali laikinai prižiūrėti vaiką, kuriam reikalinga globa (rūpyba) ir laikinoji globa (rūpyba) dar nenustatyta, kol jam globa (rūpyba) bus nustatyta, taip pat, kaip budintiems ar nuolatiniams globotojams, globėjams (rūpintojams) ir, esant galimybėms, šeimynos dalyviams reikia suteikti laikiną atokvėpį.

**III SKYRIUS**

**BUDINČIO IR NUOLATINIO GLOBOTOJO, GLOBĖJO (RŪPINTOJO), ŠEIMYNOS DALYVIO VEIKLOS FINANSAVIMAS**

12. Globos centras teikia informaciją Savivaldybės administracijai dėl lėšų poreikio ir planuojamų paslaugų teikimo.

13. Globos centro budintiems ir nuolatiniams globotojams, globėjams (rūpintojams), šeimynos dalyviams, šeiminių namų darbuotojams ir įtėviams teikiamos paslaugos finansuojamos iš Savivaldybės biudžeto lėšų.

14. Asmeniui, kuris siekia tapti budinčiu ar nuolatiniu globotoju, globėju (rūpintoju) ir kuriam siūloma GIMK programoje dalyvauti kitoje, ne jo gyvenamosios vietos savivaldybėje, kompensuojamos kelionės į kitą savivaldybę išlaidos ar organizuojama transporto paslauga.

15. Globos centro atstovų, dalyvaujančių vaiko globos peržiūrose, atvejo vadybos posėdžiuose, kelionės išlaidas finansuoja ta savivaldybė, kurios teritorijoje inicijuotas vaiko laikinosios globos (rūpybos) ar nuolatinės globos (rūpybos) nustatymas.

16. Savivaldybės administracija skiria ir moka vaiko globėjo (rūpintojo) teises ir pareigas įgyvendinančiam Globos centrui už budinčio ir nuolatinio globotojo prižiūrimą vaiką, šeimynai už globojamą (rūpinamą) vaiką ir globėjui (rūpintojui) už globojamą (rūpinamą) vaiką tiesiogiai:

16.1. vaiko globos (rūpybos) išmokas, mokamas Išmokų vaikams įstatymo nustatyta tvarka;

16.2. globos (rūpybos) išmokų tikslinius priedus, mokamus Išmokų vaikams įstatymo nustatyta tvarka;

16.3. išmokas vaikui, mokamas Išmokų vaikams įstatymo ir Išmokų vaikams skyrimo ir mokėjimo nuostatų nustatyta tvarka, vaikui skirtas individualios pagalbos teikimo išlaidų kompensacijas (iki 2023 m. gruodžio 31 d. paskirtas slaugos ir priežiūros (pagalbos) išlaidų tikslines kompensacijas), mokamas pagal Tikslinių kompensacijų įstatymą, ir kitas išmokas, jei teisė gauti šias išmokas vaikui ir globėjui (rūpintojui) numatyta įstatymuose.

17. Globos centras kas mėnesį perveda Aprašo 16 punkte numatytas ir iš Savivaldybės gautas lėšas budinčiam ar nuolatiniam globotojui tarpusavio bendradarbiavimo ir paslaugų teikimo sutartyje nustatytomis sąlygomis ir tvarka.

18. Globos centras budinčiam globotojui moka vienos Vyriausybės nustatytos minimaliosios mėnesinės algos dydžio atlygį per mėnesį Globos centro ir budinčio globotojo tarpusavio bendradarbiavimo ir paslaugų teikimo sutarties galiojimo laikotarpiu net ir tais atvejais, kai Globos centras neperduoda budinčiam globotojui prižiūrėti vaiko.

19. Jeigu vaikas (-ai) perduotas (-i) prižiūrėti budinčiam globotojui, jo (jų) priežiūros laikotarpiu atlygis budinčiam globotojui didinamas po 0,5 Vyriausybės nustatytos minimaliosios mėnesinės algos dydžio per mėnesį už kiekvieną faktiškai prižiūrimą vaiką (už vaiką iki 3 metų ar vaiką nuo 12 metų, ar vaiką su negalia – po 0,75 Vyriausybės nustatytos minimaliosios mėnesinės algos dydžio per mėnesį).

20. Jeigu vaikas (-ai) perduotas (-i) prižiūrėti nuolatiniam globotojui, jam mokamo atlygio dydis yra ~~ne mažesnis kaip~~ 2 Vyriausybės nustatytos minimaliosios mėnesinės algos dydžiai per mėnesį už faktiškai prižiūrimą vaiką.

21. Jeigu nuolatinis globotojas prižiūri daugiau kaip vieną vaiką, atlygis jam didinamas už kiekvieną kitą vaiką po 0,75 Vyriausybės nustatytos minimaliosios mėnesinės algos dydžio per mėnesį.

22. Jeigu, pasibaigus vaiko globai (rūpybai) dėl pilnametystės, asmuo ir toliau yra prižiūrimas budinčio ar nuolatinio globotojo ir mokosi pagal bendrojo ugdymo programą, pagal formaliojo profesinio mokymo programą ar studijuoja aukštojoje mokykloje pagal nuolatinės studijų formos programą, šio asmens mokymosi laikotarpiu budinčiam ir nuolatiniam globotojui mokamas atlygis, bet ne ilgiau, iki asmeniui sukaks 24 metai.

23. Savivaldybė šeimynai kas mėnesį skiria ir moka šeimynos dalyvių išlaikymo lėšas pagal su šeimyna sudarytą sutartį dėl vaiko socialinės globos šeimynoje teikimo ir finansavimo.

**IV SKYRIUS**

**PAGALBOS PINIGŲ SKYRIMO TVARKA**

24. Savivaldybė budinčiam ir nuolatiniam globotojui, globėjui (rūpintojui), šeimai ar šeimynai pagalbos pinigus skiria ir moka kiekvieną mėnesį, jeigu jos teritorijoje be tėvų globos (rūpybos) likusiam vaikui inicijuota ir mero sprendimu nustatyta laikinoji globa (rūpyba).Vaikui, kuriam nustatyta nuolatinė globa (rūpyba), moka ta savivaldybė, kurioje inicijuota vaiko nuolatinė globa (rūpyba). Laikino apgyvendinimo metu per Globos centrą budinčio globotojo veiklą finansuoja vaikogyvenamosios vietos savivaldybė, kurios teritorijoje buvo inicijuotas vaiko laikinas apgyvendinimas.

25. Savivaldybė budinčiam ir nuolatiniam globotojui per Globos centrą, taip pat globėjui (rūpintojui) ar šeimynai tiesiogiai moka 3 BSI dydžio vienkartinę išmoką kiekvieno vaiko apgyvendinimo vietai įkurti. Išmoka naudojama vaiko gyvenimo sąlygoms pritaikyti, įsigyti būtiniausiems daiktams, taip pat kitoms išlaidoms, susijusioms su vaiko poreikių tenkinimu.

26. Savivaldybė budinčiam ir nuolatiniam globotojui per Globos centrą, taip pat globėjui (rūpintojui) ar šeimynai tiesiogiai, už vaikų priežiūrą ar globą (rūpybą) paslaugų teikimo laikotarpiu kas mėnesį skiria ir moka pagalbos pinigus už kiekvieną globojamą (rūpinamą) vaiką. Skiriamų pagalbos pinigų suma diferencijuojama atsižvelgiant į vaikų skaičių ir amžių:

26.1. už vieną vaiką iki 18 metų ir vyresnį, jeigu jis mokosi pagal bendrojo ugdymo programą, baigiamaisiais mokymosi metais mokama iki tų metų rugsėjo 1 dienos, o asmeniui, kuris mokosi pagal formaliojo profesinio mokymo programą (įskaitant asmenis, kurių mokymą pagal bendrojo ugdymo programą kartu su profesinio mokymo programa vykdo profesinio mokymo teikėjai) ar studijuoja aukštojoje mokykloje pagal nuolatinės studijų formos programą, – iki mokymosi ar studijų pagal šias programas baigimo dienos, bet ne ilgiau, iki jam sukaks 24 metai, − 4 bazinių socialinių išmokų (toliau − BSI) dydžio per mėnesį;

26.2. už du vaikus – 6 BSI dydžio per mėnesį;

26.3. už tris ir daugiau vaikų – 9 BSI dydžio per mėnesį;

26.4. už kiekvieną prižiūrimą ar globojamą (rūpinamą) vaiką iki 3 metų pagalbos pinigų suma didinama papildomai 1 BSI dydžiu per mėnesį.

27. Pagalbos pinigai tiems pilnamečiams asmenims neskiriami ir nemokami, kurie daugiau kaip du kartus įstojo ir mokėsi profesinio mokymo įstaigose pagal pirminio profesinio mokymo programą ar daugiau kaip du kartus įstojo ir studijavo aukštosiose mokyklose pagal tos pačios arba žemesnės pakopos studijų programą.

28. Pagalbos pinigai mokami:

28.1. budintiems ir nuolatiniams globotojams per Globos centrą;

28.2. vaiko globėjams (rūpintojams) tiesiogiai;

28.3. šeimynai tiesiogiai;

28.4. pilnamečiams asmenims, pasibaigus vaiko globai (rūpybai), tiesiogiai.

29. Pagalbos pinigai mokami nuo laikinosios ar nuolatinės globos (rūpybos) nustatymo dienos iki vaikui yra nustatyta globa (rūpyba). Asmuo dėl pagalbos pinigų turi teisę kreiptis ir pasibaigus vaiko globai (rūpybai), bet ne vėliau kaip per 12 mėnesių nuo vaiko laikinosios ar nuolatinės globos (rūpybos) nustatymo dienos.

30. Pagalbos pinigai už praėjusį mėnesį pervedami į Globos centro, globėjo (rūpintojo), šeimynos arba pilnamečio asmens, pasibaigus vaiko globai (rūpybai), nurodytą asmeninę sąskaitą einamojo mėnesio 10–25 d.

31. Pagalbos pinigų mokėjimo dydis už ne visą mėnesį teikiamą globą (rūpybą) yra nustatomas proporcingai teikiamos globos trukmei.

32. Globos centras, šeimyna,vaiko globėjas (rūpintojas) ar pilnametis asmuo, pasibaigus vaiko globai (rūpybai) dėl pagalbos pinigų gavimo, taip pat Globos centras, šeimyna, vaiko globėjas (rūpintojas) dėl vienkartinės išmokos vaiko apgyvendinimo vietai įkurti kreipiasi į Savivaldybės administracijos Socialinės paramos skyrių (toliau – Socialinės paramos skyrių) ir pateikia:

32.1. prašymą pagalbos pinigams ar vienkartinei išmokai vaiko apgyvendinimo vietai įkurti (Aprašo priedas);

32.2. asmens tapatybę patvirtinančius dokumentus;

32.3. dokumentus, patvirtinančius laikinosios ar nuolatinės globos (rūpybos) nustatymą.

33. Pagalbos pinigai skiriami Socialinės paramos skyriaus vedėjo sprendimu.

34. Pagalbos pinigai neskiriami, o jeigu paskirti – mokėjimas nutraukiamas:

34.1. jei pagalbos pinigai mokami kitoje savivaldybėje;

34.2. jei vaiko globėjas (rūpintojas) deklaravo savo gyvenamąją vietą kitoje valstybėje ir (ar) išvyko gyventi į kitą valstybę.

35. Globos centras budinčiam ir nuolatiniam globotojui, globėjui (rūpintojui), šeimai ar šeimynai gali kompensuoti patirtas išlaidas, susijusias su vaiko priežiūra, vaiko laikino apgyvendinimo metu, pagal šiuos dokumentus:

35.1. sąskaita faktūra apie patirtas išlaidas;

35.2. Valstybinės vaiko teisių apsaugos ir įvaikinimo tarnybos prie socialinės apsaugos ir darbo ministerijos Vaiko laikino apgyvendinimo aktas ir Vaiko laikino apgyvendinimo nutraukimo aktas.

**V SKYRIUS**

**BAIGIAMOSIOS NUOSTATOS**

36. Globos centras turi teisę veikti kaip paramos gavėjas Lietuvos Respublikos labdaros ir paramos įstatymo nustatyta tvarka. Paramos priėmimo tvarką Globos centras nusistato savarankiškai.

37. Asmens duomenys tvarkomi vadovaujantis 2016 m. balandžio 27 d. Europos Parlamento ir Tarybos reglamentu [(ES) 2016/679](http://eur-lex.europa.eu/legal-content/LIT/TXT/?uri=CELEX:3679R2016&locale=lt) dėl fizinių asmenų apsaugos tvarkant asmens duomenis ir dėl laisvo tokių duomenų judėjimo ir kuriuo panaikinama Direktyva [95/46/EB](http://eur-lex.europa.eu/legal-content/LIT/TXT/?uri=CELEX:31995L0046&locale=lt) (Bendrasis duomenų apsaugos reglamentas), Aprašu ir kitais teisės aktais, reglamentuojančiais asmens duomenų apsaugą ir tvarkymą.

38. Duomenų subjekto teisės įgyvendinamos duomenų valdytojo, į kurį kreipėsi dėl duomenų subjekto teisių įgyvendinimo, nustatyta tvarka, vadovaujantis Reglamentu (ES) 2016/679.

39. Dokumentai saugomi Lietuvos Respublikos dokumentų ir archyvų įstatymo nustatyta tvarka.

40. Už Aprašo įgyvendinimą atsakingas Skuodo socialinių paslaugų šeimai centras.

41. Aprašo įgyvendinimą kontroliuoja Socialinės paramos skyrius.

42. Aprašas skelbiamas viešai Savivaldybės interneto svetainėje [www.skuodas.lt](http://www.skuodas.lt).

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_