**SKUODO rajono savivaldybės taryba**

**SPRENDIMAS**

**DĖL PRITARIMO Klaipėdos Ernesto Galvanausko profesinio mokymo centro projekto „VISOS DIENOS MOKYKLOS PASLAUGŲ PRIEINAMUMO DIDINIMAS“ RENGIMUI IR SKUODO BARTUVOS PROGIMNAZIJOS BEI SKUODO RAJONO MOSĖDŽIO GIMNAZIJOS DALYVAVIMUI PARTNERIO TEISĖMIS**

2024 m. rugsėjo 17 d. Nr. T10-191

Skuodas

Vadovaudamasi Lietuvos Respublikos vietos savivaldos įstatymo 6 straipsnio 6 punktu, 15 straipsnio 4 dalimi, Lietuvos Respublikos švietimo ir mokslo ministro 2023 m. kovo 1 d. įsakymu Nr. V-241 „Dėl 2021–2030 m. plėtros programos valdytojos Lietuvos Respublikos švietimo, mokslo ir sporto ministerijos švietimo plėtros programos pažangos priemonės Nr. 12-003-03-02-01 „Įgyvendinti įtraukųjį švietimą“ aprašo patvirtinimo“ patvirtintomis priemonės Nr. 12-003-03-02-01 „Įgyvendinti įtraukųjį švietimą“ nuostatomis bei atsižvelgdama į Klaipėdos Ernesto Galvanausko profesinio rengimo centro raštus 2024 m. rugpjūčio 23 d. Nr. 4.8-955 „Dėl pritarimo Skuodo rajono Mosėdžio gimnazijos dalyvavimui projekte „Visos dienos mokyklos paslaugų prieinamumo didinimas“ ir 2024 m. rugsėjo 5 d. Nr. 4.8-1007 „Dėl pritarimo Skuodo Bartuvos progimnazijos dalyvavimui projekte „Visos dienos mokyklos paslaugų prieinamumo didinimas“, Skuodo rajono savivaldybės taryba nusprendžia:

1. Pritarti Klaipėdos Ernesto Galvanausko profesinio mokymo centro projekto „Visos dienos mokyklos paslaugų prieinamumo didinimas“ rengimui ir Skuodo Bartuvos progimnazijos bei Skuodo rajono Mosėdžio gimnazijos dalyvavimui projekte partnerio teisėmis.

2. Patvirtinti, kad iki šiol Skuodo Bartuvos progimnazijoje ir Skuodo rajono Mosėdžio gimnazijoje visos dienos mokyklos paslauga nebuvo finansuojama iš kitų Lietuvos Respublikos valstybės biudžeto ir (arba) savivaldybių biudžeto, kitų piniginių išteklių, kuriais disponuoja valstybė ir (ar) savivaldybė, ES fondų, kitų ES finansinės paramos priemonių ar kitos tarptautinės paramos lėšų ir kurios, joms finansuoti skyrus ES fondų lėšų, būtų pripažintos tinkamomis finansuoti, ir (arba) už kurias būtų sumokėta daugiau nei vieną kartą.

3. Finansuoti projekto „Visos dienos mokyklos paslaugų prieinamumo didinimas“ išlaidas, kurių nepadengia projektui skiriamos finansavimo lėšos, ir netinkamų finansuoti projekto išlaidų dalį Skuodo rajono savivaldybės biudžeto lėšomis.

4. Įgalioti Skuodo Bartuvos progimnazijos direktorių Virginijų Jokšą bei Skuodo rajono Mosėdžio gimnazijos direktorę Audronę Šverienę pasirašyti visus su projektu „Visos dienos mokyklos paslaugų prieinamumo didinimas“ susijusius dokumentus.

5. Nurodyti, kad šis sprendimas gali būti skundžiamas Lietuvos Respublikos administracinių bylų teisenos įstatymo nustatyta tvarka Lietuvos administracinių ginčų komisijos Klaipėdos apygardos skyriui (J. Janonio g. 24, Klaipėda) arba Regionų apygardos administracinio teismo Klaipėdos rūmams (Galinio Pylimo g. 9, Klaipėda) per vieną mėnesį nuo šio teisės akto paskelbimo arba įteikimo suinteresuotam asmeniui dienos.

|  |  |
| --- | --- |
| Savivaldybės meras |  |

Aldona Jasienė, tel. 0 604 74 376