**AIŠKINAMASIS RAŠTAS**

**PRIE SKUODO RAJONO SAVIVALDYBĖS TARYBOS 2021 M. GEGUŽĖS 27 D. SPRENDIMO NR.T9-107 „DĖL SKUODO RAJONO SAVIVALDYBĖS MOKYTOJŲ IR PAGALBOS MOKINIUI SPECIALISTŲ (IŠSKYRUS PSICHOLOGUS) ATESTACIJOS APELIACINĖS KOMISIJOS SUDARYMO IR JOS DARBO REGLAMENTO PATVIRTINIMO“ PAKEITIMO**

2024 m. rugsėjo 17 d. Nr. T10-193

Skuodas

1. **Parengto sprendimo projekto tikslas ir uždaviniai.**

Tarybos sprendimo projekto tikslas – pakeisti Skuodo rajono savivaldybės mokytojų ir pagalbos mokiniui specialistų (išskyrus psichologus) atestacijos apeliacinės komisijos sudėtį.

**2. Siūlomos teisinio reguliavimo nuostatos.**

Vadovaujantis Lietuvos Respublikos švietimo įstatymo 58 straipsnio 2 dalies 6 punktu, Lietuvos Respublikos švietimo ir mokslo ministro 2008 m. lapkričio 24 d. įsakymu Nr. ISAK-3216 „Dėl Mokytojų ir pagalbos mokiniui specialistų (išskyrus psichologus) atestacijos nuostatų patvirtinimo“ patvirtintų Mokytojų ir pagalbos mokiniui specialistų (išskyrus psichologus) atestacijos nuostatų 82, 86 punktais, komisijos sudėtį ir darbo reglamentą tvirtina vykdomoji institucija. Jei mokytojas ar pagalbos mokiniui specialistas nesutinka su praktinės veiklos įvertinimu, jis gali kreiptis į savivaldybės atestacijos apeliacinę komisiją pateikdamas argumentuotą prašymą dėl praktinės veiklos vertinimo peržiūrėjimo.

**3. Laukiami rezultatai.**

Pakeista komisijos narių sudėtis ir užimamos pareigos.

**4. Lėšų poreikis sprendimui įgyvendinti ir jų šaltiniai.**

Lėšos nereikalingos.

**5. Sprendimo projekto autorius ir (ar) autorių grupė.**

Rengėja – Skuodo rajono savivaldybės administracijos Švietimo ir sporto skyriaus vyriausioji specialistė Aušra Budrikienė.