**AIŠKINAMASIS RAŠTAS**

**PRIE SKUODO RAJONO SAVIVALDYBĖS TARYBOS SPRENDIMO PROJEKTO**

**DĖL SKUODO RAJONO SAVIVALDYBĖS MERO POLITINIO (ASMENINIO) PASITIKĖJIMO VALSTYBĖS TARNAUTOJŲ PAREIGYBIŲ SKAIČIAUS NUSTATYMO**

2024 m. rugsėjo 17 d. T10-194

Skuodas

**1. Parengto sprendimo projekto tikslas ir uždaviniai.**

Siūloma nustatyti Skuodo rajono savivaldybės mero politinio (asmeninio) pasitikėjimo valstybės tarnautojų skaičių – 3, iš jų: vicemero pareigybė – 1, mero patarėjo pareigybė – 1, Tarybos posėdžių sekretoriaus pareigybė – 1.

Būtina pripažinti netekusiu galios Skuodo rajono savivaldybės tarybos 2023 m. balandžio 18 d. sprendimą Nr. T9-73 „Dėl Skuodo rajono savivaldybės mero politinio (asmeninio) pasitikėjimo valstybės tarnautojų pareigybių skaičiaus nustatymo“, kuriuo buvo nustatytos 5 (penkios) mero politinio (asmeninio) pasitikėjimo valstybės tarnautojų pareigybės.

**2. Siūlomos teisinio reguliavimo nuostatos.**

Vadovaujantis LR vietos savivaldos įstatymo 15 straipsnio 2 dalies 10 punktu, sprendimų dėl mero politinio (asmeninio) pasitikėjimo valstybės tarnautojų pareigybių skaičiaus nustatymo priėmimas mero teikimu – išimtinė savivaldybės tarybos kompetencija.

Pagal LR vietos savivaldos įstatymo 32 straipsnio 3 dalį, Skuodo rajono savivaldybėje gali būti steigiama ne daugiau kaip dvi vicemero pareigybės.

Pagal LR vietos savivaldos įstatymo 33 straipsnio 2 dalį, savivaldybės tarybos posėdžius, komitetus, merą, kiek mero veikla susijusi su savivaldybės tarybos posėdžiais, aptarnauja, rengia savivaldybės tarybos sprendimų projektus ir vertina savivaldybės tarybos sprendimų projektų atitiktį šiame įstatyme ir reglamente nustatytiems reikalavimams savivaldybės tarybos posėdžių sekretorius (-iai). Padėti jam (jiems) atlikti priskirtas funkcijas jis (jie) gali pasitelkti savivaldybės administraciją.

**3. Laukiami rezultatai.**

Patvirtintas Skuodo rajono savivaldybės mero politinio (asmeninio) pasitikėjimo valstybės tarnautojų skaičius – 3.

**4. Lėšų poreikis sprendimui įgyvendinti ir jų šaltiniai.**

Papildomų lėšų nereikės.

Panaikinus dvi Skuodo rajono savivaldybės mero politinio (asmeninio) pasitikėjimo valstybės tarnautojų pareigybes (1 vicemero pareigybė ir 1 mero patarėjo pareigybė) bus sutaupyta Skuodo rajono savivaldybės biudžeto lėšų. Vienai vicemero pareigybei metams skiriama – 55 400 Eur. Vienai mero patarėjo pareigybei metams skiriama – 23 900 Eur.

**5. Sprendimo projekto autorius ir (ar) autorių grupė.**

Pranešėjas – Skuodo rajono savivaldybės meras.

Rengėja – Skuodo rajono savivaldybės tarybos posėdžių sekretorė Dalia Sadauskienė.