**AIŠKINAMASIS RAŠTAS**

**PRIE SKUODO RAJONO SAVIVALDYBĖS TARYBOS SPRENDIMO PROJEKTO**

**DĖL SKUODO RAJONO SAVIVALDYBĖS KONTROLĖS IR AUDITO TARNYBOS NUOSTATŲ PATVIRTINIMO**

2024 m. rugsėjo 17 d. Nr. T10-195

Skuodas

1. **Parengto sprendimo projekto tikslas ir uždaviniai.**

Sprendimo projekto tikslas – patvirtinti Skuodo rajono savivaldybės kontrolės ir audito tarnybos nuostatus, o senuosius pripažinti netekusiais galios.

1. **Siūlomos teisinio reguliavimo nuostatos.**

2024 m. birželio 20 d. įsigaliojo Lietuvos Respublikos savivaldos įstatymo 67 straipsnio pakeitimai, susiję su Savivaldybės kontrolieriaus priėmimo į pareigas tvarka, jo funkcijų išplėtimu auditų ir vertinimų atlikimu, personalo valdymu ir pan. Naujos redakcijos nuostatuose įtvirtinti visi šie pakeitimai bei nuostata dėl reikalavimo Skuodo rajono savivaldybės kontrolės ir audito tarnybai atlikti nepriklausomą vidaus auditą ne rečiau kaip kartą per 5 (penkerius) metus.

**3. Laukiami rezultatai.**

Pakeitus Skuodo rajono savivaldybės kontrolės ir audito tarnybos nuostatus, jie atitiks Lietuvos Respublikos vietos savivaldos įstatymo 67 straipsnyje nustatytą teisinį reguliavimą.

**4. Lėšų poreikis sprendimui įgyvendinti ir jų šaltiniai.**

Papildomų lėšų nereikės.

**5. Sprendimo projekto autorius ir (ar) autorių grupė.**

Rengėja ir pranešėja – Skuodo rajono savivaldybės kontrolės ir audito tarnybos vyriausioji patarėja, laikinai einanti savivaldybės kontrolieriaus pareigas, Sima Jablonskienė.