**SKUODO RAJONO SAVIVALDYBĖS TARYBA**  
  
**SPRENDIMAS**

**DĖL VALSTYBINĖS ŽEMĖS SKLYPO, KADASTRO NR. 7520/0005:576, ESANČIO**

**S. daukanto g. 59, lenkimų miestelyje, skuodo rajono SAVIVALDYBĖJE, daliES dydžiO nustatymo ir PERDAVIMO NAUDOTIS NEATLYGINTINAI**

2024 m. rugsėjo 17 d. Nr. T10-199

Skuodas

Vadovaudamasi Lietuvos Respublikos vietos savivaldos įstatymo 15 straipsnio 2 dalies 20 punktu, Lietuvos Respublikos žemės įstatymo 7 straipsnio 1 dalies 2 punktu ir 8 straipsnio 3 dalies 1 punktu, Valstybinės žemės perdavimo neatlygintinai naudotis taisyklėmis, patvirtintomis Lietuvos Respublikos Vyriausybės 1995 m. lapkričio 13 d. nutarimu Nr. 1428 „Dėl Valstybinės žemės perdavimo neatlygintinai naudotis taisyklių patvirtinimo“, ir atsižvelgdama į Lenkimų seniūnijos bendruomenės pirmininko Romualdo Tumos 2024 m. liepos 25 d. prašymą, Skuodo rajono savivaldybės taryba nusprendžia:

1. Nustatyti 158,66 m² dydžio negyvenamosios paskirties patalpoms, patalpų indeksai 1-14; 1-12; 1-16; 1-8; 1-60; 1-58; 1-59; 1-9; 1-6; 1-5; 1-56, esančioms 2010,99 m² ploto kultūros paskirties pastate, unikalus Nr. 4400-2910-1720, eksploatuoti reikalingą 0,6891 ha valstybinės žemės sklypo (kadastro Nr. 7520/0005:576), esančio S. Daukanto g. 59, Lenkimų miestelyje, Skuodo r. sav., dalį, sudarančią 0,0544 ha.
2. Perduoti Lenkimų seniūnijos bendruomenei neatlygintinai naudotis 0,6891 ha valstybinės žemės sklypo S. Daukanto g. 59, Lenkimų miestelyje, Skuodo r. sav., kadastro Nr. 7520/0005:576, unikalus Nr. 4400-1948-6401, dalį, kurios plotas – 0,0544 ha, bendruomenės viešiesiems poreikiams tenkinti, Valstybinės žemės panaudos sutarties projekte nurodytomis sąlygomis pagal Valstybinės žemės panaudos sutarties projektą, kuris yra neatsiejama šio sprendimo dalis (pridedama).
3. Nustatyti, kad žemės sklypas perduodamas neatlygintinai naudotis perduodamų neatlygintinai naudotis patalpų naudojimo terminui – iki 2033 m. lapkričio 30 d.

4. Pavesti Skuodo rajono savivaldybės merui Stasiui Gutautui pasirašyti sprendimo 2 punkte nurodyto žemės sklypo panaudotos sutartį ir visus kitus dokumentus, susijusius su šiuo pavedimu.

5. Nurodyti, kad šis sprendimas gali būti skundžiamas Lietuvos Respublikos administracinių bylų teisenos įstatymo nustatyta tvarka Lietuvos administracinių ginčų komisijos Klaipėdos apygardos skyriui (J. Janonio g. 24, Klaipėda) arba Regionų apygardos administracinio teismo Klaipėdos rūmams (Galinio Pylimo g. 9, Klaipėda) per vieną mėnesį nuo šio teisės akto paskelbimo arba įteikimo suinteresuotam asmeniui dienos.

|  |  |
| --- | --- |
| Savivaldybės meras |  |

Jolanta Juškienė, tel. (8 440) 44 868