**AIŠKINAMASIS RAŠTAS**

**PRIE SKUODO RAJONO SAVIVALDYBĖS TARYBOS SPRENDIMO PROJEKTO**

**DĖL ŽEMĖS SKLYPO, ESANČIO židikų g. 15, ylakių miestelyje, Skuodo rajono savivaldybėje, DALIŲ DYDŽIŲ NUSTATYMO**

2024 m. rugsėjo 17 d. Nr. T10-201

Skuodas

**1. Parengto sprendimo projekto tikslas ir uždaviniai.**

Šio sprendimo tikslas nustatyti kitos paskirties 1,02 ha ploto valstybinės žemės sklype (kadastro Nr. 7516/0001:695) Židikų g. 15, Ylakių miestelyje, Skuodo rajono savivaldybėje, dalis, reikalingas butų, unikalus Nr. 7598-4002-4015:0001, unikalus Nr. 7598-4002-4015:0002, unikalus Nr. 7598-4002-4015:0005, unikalus Nr. 7598-4002-4015:0006, unikalus Nr. 7598-4002-4015:0003, unikalus Nr. 7598-4002-4015:0004, unikalus Nr. 7598-4002-4015:0007, unikalus Nr. 7598-4002-4015:0008, esančių gyvenamajame name, unikalus Nr. 7598-4002-4015, eksploatavimui. Gautas *(duomenys neskelbtini)* prašymas išnuomoti jai priklausančią žemės sklypo, kadastro Nr. 7516/0001:695, dalį butui, unikalus Nr. 7598-4002-4015:0004, eksploatuoti.

**2. Siūlomos teisinio reguliavimo nuostatos.**

Skuodo rajono savivaldybė patikėjimo teise valdo 1,02 ha valstybinės žemės sklypą, kadastro Nr. 7516/0001:695, unikalus Nr. 4400-6311-0190, esantį Židikų g. 15, Ylakių miestelyje, Skuodo rajono savivaldybėje, kurio paskirtis yra kitos paskirties žemė, o naudojimo būdas – daugiabučių gyvenamųjų pastatų ir bendrabučių teritorijos.

Lietuvos Respublikos vietos savivaldos įstatymo 7 straipsnio 9 punkte nurodyta, kad savivaldybei priskirtos valstybinės žemės ir kito valstybės turto valdymas, naudojimas ir disponavimas juo patikėjimo teise; 15 straipsnio 2 dalies 20 punkte nustatyta, kad išimtinė savivaldybės tarybos funkcija – sprendimų dėl savivaldybei patikėjimo teise perduotos valstybinės žemės valdymo, naudojimo ir disponavimo ja priėmimas;

Žemės įstatymo (toliau – ŽĮ) 7 straipsnio 1 dalies 2 punkte nurodyta, kad valstybinės žemės patikėjimo teisės subjektai (patikėtiniai) yra  savivaldybės – savivaldybės teritorijoje esančių miestų ir miestelių teritorijų ribose valstybinės žemės, perduotos Vyriausybės nutarimu.

Naudojamų Kitos paskirties valstybinės žemės sklypų pardavimo ir nuomos be aukciono taisyklių, patvirtintų Lietuvos Respublikos Vyriausybės 1999 m. kovo 9 d. nutarimu Nr. 260 „Dėl kitos paskirties valstybinės žemės sklypų pardavimo ir nuomos taisyklių patvirtinimo“ (toliau – Taisyklės), 12.1 papunktyje nurodyta, kad parduodami ar nuomojami be aukciono žemės sklypai tik savarankiškai funkcionuojantiems Nekilnojamojo turto registre įregistruotiems atskirais objektais (pagrindiniais daiktais) statiniams ir įrenginiams (su jų priklausiniais) eksploatuoti, kurie naudojami pagal Nekilnojamojo turto kadastre įrašytą jų pagrindinę tikslinę naudojimo paskirtį. Žemės sklypas turi būti būtino ir pakankamo dydžio statiniams ir įrenginiams su priklausiniais pagal jų paskirtį eksploatuoti. Aplinkos ministras nustato tvarką, pagal kurią, atliekant faktinių aplinkybių patikrinimą, įvertinama galimybė naudoti statinius ir įrenginius (vizualiai matomus jų išorinių atitvarų pažeidimus) ir nustatomi naudojamiems statiniams ir įrenginiams eksploatuoti reikalingų žemės sklypų būtinieji dydžiai (toliau – Naudojamų žemės sklypų administravimo metodika).

Taisyklių 13.1 papunktyje nurodyta, kad kai savarankiškai funkcionuojančio vieno statinio ar įrenginio eksploatavimui pagal paskirtį suformuotas žemės sklypas priklauso dviem ar daugiau savininkų, kiekvienam statinio ar įrenginio savininkui ar nuomininkui tenkanti žemės sklypo dalis nustatoma atsižvelgus į kiekvienam iš jų priklausančią statinio arba įrenginio dalį, į kurią neįskaitomos statinio arba įrenginio (pagrindinio daikto) priklausinių valdomos dalys.

**3. Laukiami rezultatai**.

Patvirtinus patalpoms, esančioms gyvenamajame name, reikalingus žemės sklypo dalių dydžius Nacionalinė žemės tarnyba prie Aplinkos ministerijos galės asmenims atkurti nuosavybės teises į valstybinio žemės sklypo dalį bei parduoti, o Skuodo rajono savivaldybė išnuomoti Stanislavai Knistautienei priklausančią žemės sklypo dalį buto eksploatavimui.

**4. Lėšų poreikis sprendimui įgyvendinti ir jų šaltiniai.**

Savivaldybės biudžeto lėšos nereikalingos.

**5. Sprendimo projekto autorius ir (ar) autorių grupė.**

Pranešėjas **–** Statybos, investicijų ir turto valdymo skyriaus vedėjas Vygintas Pitrėnas.

Rengėja – Statybos, investicijų ir turto valdymo skyriaus vyriausioji specialistė Jolanta Juškienė.