**AIŠKINAMASIS RAŠTAS**

**PRIE SKUODO RAJONO SAVIVALDYBĖS TARYBOS SPRENDIMO PROJEKTO**

**DĖL SKUODO RAJONO SAVIALDYBĖS TARYBOS 2022 M. KOVO 24 D. SPRENDIMO NR. T9-65 „DĖL SKUODO RAJONO SAVIVALDYBĖS ŽELDYNŲ IR ŽELDINIŲ APSAUGOS, PRIEŽIŪROS IR TVARKYMO KOMISIJOS SUDARYMO IR JOS NUOSTATŲ PATVIRTINIMO“ PAKEITIMO**

2024 m. rugsėjo 17 d. Nr. T10-203

Skuodas

1. **Parengto sprendimo projekto tikslas ir uždaviniai.**

Sprendimo projekto tikslas – pakeisti Skuodo rajono želdynų ir želdinių komisijos, patvirtintos Skuodo rajono savivaldybės tarybos 2022 m. kovo 24 d. sprendimu Nr. T9-65 „Dėl Skuodo rajono savivaldybės želdynų ir želdinių apsaugos, priežiūros ir tvarkymo komisijos sudarymo ir jos nuostatų patvirtinimo“, sudėtį – keičiamas komisijos pirmininkas. Komisijos nuostatai nekeičiami.

**2. Siūlomos teisinio reguliavimo nuostatos.**

Pagal Lietuvos Respublikos vietos savivaldos įstatymą viena savivaldybės tarybos kompetencijų yra įstatymuose numatytų, savivaldybės darbui organizuoti reikalingų komisijų sudarymas; Lietuvos Respublikos želdynų įstatyme numatyta, kad savivaldybės želdynų ir želdinių apsaugos, priežiūros ir tvarkymo komisijos sudėtį tvirtina savivaldybės taryba.

**3.** **Laukiami rezultatai.**

Pakeitus Skuodo rajono savivaldybės želdynų ir želdinių apsaugos, priežiūros ir tvarkymo komisijos pirmininką, bus tinkamai organizuojamas savivaldybės želdynų ir želdinių apsaugos, priežiūros ir tvarkymo komisijos darbas.

**4.** **Lėšų poreikis sprendimui įgyvendinti ir jų šaltiniai.**

Sprendimui įgyvendinti lėšos nereikalingos.

**5. Sprendimo projekto autorius ir (ar) autorių grupė.**

Rengėja – Statybos, investicijų ir turto valdymo skyriaus vyresnioji specialistė Živilė Vaserytė.