**AIŠKINAMASIS RAŠTAS**

**PRIE SKUODO RAJONO SAVIVALDYBĖS TARYBOS SPRENDIMO PROJEKTO**

**DĖL SKUODO RAJONO SAVIVALDYBĖS 2024 METŲ BIUDŽETO PATIKSLINIMO**

2024 m. rugsėjo 17 d. Nr. T10-204

Skuodas

**1. Parengto sprendimo projekto tikslas ir uždaviniai.**

Atsižvelgiant į papildomai gautas ir sumažintas lėšas iš valstybės biudžeto, taip pat atsižvelgiant į asignavimų valdytojų prašymus dėl asignavimų tikslinimo, patikslinti 2024 metų savivaldybės biudžetą.

**2. Siūlomos teisinio reguliavimo nuostatos.**

Lietuvos Respublikos 2024 metų valstybės biudžeto ir savivaldybių biudžetų finansinių rodiklių patvirtinimo įstatymo 3 straipsnio 3 dalyje numatyta, kad savivaldybių tarybos, atsižvelgdamos į gautas valstybės biudžeto dotacijas, atitinkamai patikslina savo patvirtintus biudžetus.

**3. Laukiami rezultatai.**

Lietuvos Respublikos sveikatos apsaugos ministro 2024 m. gegužės 6 d. įsakymu Nr. V-498 „Dėl finansavimo skyrimo projektams, pateiktiems pagal 2022–2030 metų plėtros programos valdytojos Lietuvos Respublikos sveikatos apsaugos ministerijos sveikatos priežiūros kokybės ir efektyvumo didinimo plėtros programos pažangos priemonę Nr. 11-002-02-11-01 „Gerinti sveikatos priežiūros paslaugų kokybę ir prieinamumą“ Skuodo rajono savivaldybės administracijai skirta 73105,05 Eur projektui „Mobilios komandos teikiamų paslaugų kokybės ir prieinamumo gerinimas Skuodo rajono savivaldybėje“ įgyvendinti. Projektas turi būti baigtas 2025 m. balandžio mėn. Šiais metais biudžetas tikslinamas gauto avanso suma – **21 900 Eur**.

Lietuvos Respublikos socialinės apsaugos ir darbo ministro 2024 m. birželio 28 d. įsakymu Nr. A1-442 „Dėl Lietuvos Respublikos valstybės biudžeto lėšų laikino atokvėpio paslaugai teikti ir administruoti 2024 metų II pusmetį paskirstymo savivaldybių administracijoms“ Skuodo rajono savivaldybės administracijai skirta **90 700 Eur**.

Viešosios įstaigos Centrinės projektų valdymo agentūros direktoriaus 2024 m. liepos 12 d. įsakymu Nr. 2024/8-297 „Dėl finansavimo skyrimo“ Skuodo rajono savivaldybei skirta 210 000 Eur projektui „Socialinio būsto plėtra Skuodo rajono savivaldybėje“ įgyvendinti. Į 2024 metų biudžetą įtraukiama gautas **63 000 Eur** avansas.

Lietuvos Respublikos švietimo, mokslo ir sporto ministro 2024 m. liepos 30 d. įsakymu Nr. V-837 „Dėl savivaldybių, kurioms 2024 metais skiriamas finansavimas, sąrašo ir savivaldybių, kurioms 2024 metais neskiriamas finansavimas, sąrašo patvirtinimo“ Skuodo rajono savivaldybei skirta **68 000 Eur** geltonajam autobusui įsigyti. Geltonasis autobusas bus perduotas Ylakių gimnazijai.

Asmens su negalia teisių apsaugos agentūros prie Lietuvos Respublikos socialinės apsaugos ir darbo ministerijos direktoriaus 2024 m. rugpjūčio 9 d. įsakymu Nr. V-168 „Dėl Neįgaliųjų reikalų departamento prie Socialinės apsaugos ir darbo ministerijos direktoriaus 2023 m. gruodžio 29 d. įsakymo Nr. V-132 „Dėl Lietuvos Respublikos valstybės biudžeto lėšų akredituotai socialinei reabilitacijai neįgaliesiems bendruomenėje organizuoti, teikti ir administruoti 2024 metais paskirstymo savivaldybių administracijoms“ pakeitimo“ Skuodo rajono savivaldybei finansavimas **sumažintas 712 Eur**.

Asmens su negalia teisių apsaugos agentūros prie Lietuvos Respublikos socialinės apsaugos ir darbo ministerijos direktoriaus 2024 m. rugpjūčio 21 d. įsakymu Nr. V-175 „Dėl Asmens su negalia teisių apsaugos agentūros prie Lietuvos Respublikos socialinės apsaugos ir darbo ministerijos direktoriaus 2024 m. sausio 25 d. įsakymo Nr. V-21 „Dėl Lietuvos Respublikos valstybės biudžeto dotacijų savivaldybių administracijoms, atliekančioms asmenų su negalia reikalų koordinavimo funkciją, skyrimo 2024 metams“ pakeitimo“ Skuodo rajono savivaldybei finansavimas **sumažintas 3 047 Eur**, nes šiose pareigose darbuotojas buvo įdarbintas ne nuo sausio 1 d., o nuo vasario 20 d.

Lietuvos Respublikos socialinės apsaugos ir darbo ministro 2024 m. rugsėjo 4 d. įsakymu Nr. A1-584 „Dėl Lietuvos Respublikos socialinės apsaugos ir darbo ministro 2023 m. gruodžio 29 d. įsakymo Nr. A1-912 „Dėl Lietuvos Respublikos valstybės biudžeto lėšų akredituotai vaikų dienos socialinei priežiūrai organizuoti, teikti ir administruoti 2024 metais paskirstymo savivaldybių administracijoms“ pakeitimo“ Skuodo rajono savivaldybės administracijai skirta **3 700 Eur**, iš jų 100 Eur skiriama Skuodo rajono savivaldybės administracijai, 3 600 Eur skiriama Skuodo socialinių paslaugų šeimai centrui.

Š. m. birželio mėn. Skuodo rajono savivaldybės tarybos sprendimu Ylakių gimnazijai skirtos lėšos (147 330 Eur) naujiems šildymo katilams įrengti nebus panaudotos. Šios lėšos perkeliamos į nepaskirstytų lėšų rezervą.

Iš nepaskirstytų lėšų rezervo paskirstoma 25 639 Eur, iš jų:

9 450 Eur skiriama Skuodo miesto seniūnijai Kudirkos–Kunigiškių gatvės apšvietimui įrengti;

4 650 Eur skiriama Skuodo muziejui trūkstamam darbo užmokesčio fondui padidinti.

534 Eur skiriama Skuodo rajono savivaldybės kūno kultūros ir sporto centrui atstovauti pasaulio jaunių baidarių ir kanojų irklavimo „Olympic hopes“ regatoje.

11 005 Eur skiriama Mosėdžio gimnazijai fasado apdailos remonto papildomiems darbams finansuoti.

Nepaskirstytų lėšų likutis bus 124 215 Eur.

Taip pat tikslinami asignavimai pagal asignavimų valdytojų prašymus (prašymai pridedami).

**4. Lėšų poreikis sprendimui įgyvendinti ir jų šaltiniai.**

Pajamų ir asignavimų planas didinamas **243 541 Eur.**

**5. Sprendimo projekto autorius ir (ar) autorių grupė.**

Rengėja – Biudžeto valdymo skyriaus vedėja Nijolė Mackevičienė.